Orhans Džemals
Orhans Džemals (krievu: Орхан Гейдарович Джемаль, dzimis 1966. gada 12. novembrī, miris 2018. gada 31. jūlijā) bija Krievijas žurnālists un sabiedriskais darbinieks. No 1990. gadiem strādājis krievu laikrakstos Večerņaja Moskva, Ņezavisimaja gazeta, Novaja gazeta un Naša versija. Publiski kritizēja Kremli par Krimas aneksiju un agresiju pret Ukrainu. 2018. gada 31. jūlijā kopā ar operatoru Kirilu Radčenko un režisoru Aleksandru Rastorgujevu tika nogalināts Centrālāfrikas Republikā, veidojot dokumentālo filmu par Krievijas privātās militārās kompānijas "Vagner" darbību CĀR.